La Falla Plaça Rodrigo guanya el Premi a la Millor Falla de Sagunt i La Victòria es fa amb el de Millor Falla Infantil
16 de març 2022

![](/media/ybulwlht/c_premis1.jpg?width=685&height=457&mode=max)

Esta vesprada s'han donat a conéixer els premis 2022 concedits pels jurats a les diferents categories i seccions.

Pel que fa a monuments, l'A. C. Falla Plaça Rodrigo s'ha alçat amb el guardó a la millor falla de Sagunt, premi atorgat pel jurat de secció especial al monument gran d'esta comissió. La Victòria, La Marina, El Palleter, Gilet i Eduardo Merello completen el palmarés de la màxima categoria. El premi enginye i gràcia ha recaigut en la Falla La Marina i a la millor pintura en Plaça Rodrigo.

![](/media/0ojdoqei/c_minipremis.jpg?width=758&height=505&mode=max)

Quant als monuments infantils, La Victòria ha sigut considerada pel jurat com la millor falla de Sagunt, obtenint també el guardó d'enginy i gràcia. El de millor pintura ha anat a parar a Plaza Rodrigo. La resta dels premis en la secció especial han sigut per a Plaça Rodrigo (2°), La Palmereta (3°), La Marina (4°), El Palleter (5a), Plaza del Sol (6°).

![](/media/gxkjoo2p/c_lavictoria.jpg?width=753&height=502&mode=max)

Després de l'aturada per la pandèmia, la lectura de premis ha tornat a comptar amb la presència de les comissions que formen Federació Junta Fallera de Sagunt als peus de l'Ajuntament de Sagunt, reprenent així un dels actes més emocionants de les festes a la comarca.

Les diferents comissions han pogut viure in situ la il·lusió pels premis rebuts i celebrar-ho, com sempre, amb esportivitat i respecte. Per a això, s'ha disminuït el temps de concentració per a intentar reduir-lo a la lectura de premis únicament i s'ha fet ús de la màscara en tot moment per part de públic i participants.

![](/media/sdjls1em/c_todos.jpg?width=426&height=284&mode=max)També s'ha pogut recuperar la tradicional presència de les falleres majors de Federació al balcó presidint l'acte. Aitana González i Sandra Ordiñaga, han estat acompanyades pel president executiu Jaime Gil i el vicepresident general, Paco Giménez, a més de comptar amb la presència de l'Alcalde de Sagunt, Darío Moreno, l'alcalde de Gilet Salva Costa, la regidor de cultura, festes i cultura popular de l'Ajuntament de Sagunt Asun Moll, així com l’alfiere i la padrina de Cecina, Leonardo Bellan i Sara Bianchi. La cerimònia ha comptat també amb la presència de nombrosos regidors i regidores de la Corporació municipal.

Posteriorment a la lectura dels guardons, les diferents comissions que componen Federació Junta Fallera de Sagunt han passat per la porta del consistori a recollir les seues corresponents banderoles iniciant així la visita de cortesia a les comissions de Sagunt.

Al costat dels premis als monuments, s'han repartit la resta de guardons.

![](/media/3plnea2g/c_seccioespecial.jpg?width=749&height=500&mode=max)

Pot consultar-se el llistat complet de premis a continuació:

![](/media/znwlyl3d/c_premiosfallas22_pag1.jpg?width=521.5909090909091&height=850)

![](/media/shxpezls/c_premiosfallas22_pag2.jpg?width=521.5909090909091&height=850)

![](/media/sr2ijh40/c_premiosfallas22_pag3.jpg?width=521.5909090909091&height=850)

![](/media/uuql01ql/c_premiosfallas22_pag4.jpg?width=521.5909090909091&height=850)

*   [](http://www.facebook.com/sharer.php?u=https://aytosagunto.es/va/actualitat/la-falla-plaza-rodrigo-guanya-el-premi-a-la-millor-falla-de-sagunt-i-la-victoria-es-fa-amb-el-de-millor-falla-infantil/ "Facebook")
*   [](http://twitter.com/share?url=https://aytosagunto.es/va/actualitat/la-falla-plaza-rodrigo-guanya-el-premi-a-la-millor-falla-de-sagunt-i-la-victoria-es-fa-amb-el-de-millor-falla-infantil/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-falla-plaza-rodrigo-guanya-el-premi-a-la-millor-falla-de-sagunt-i-la-victoria-es-fa-amb-el-de-millor-falla-infantil/ "Linked In")
*   [](mailto:?body=https://aytosagunto.es/va/actualitat/la-falla-plaza-rodrigo-guanya-el-premi-a-la-millor-falla-de-sagunt-i-la-victoria-es-fa-amb-el-de-millor-falla-infantil/)